

VLADA REPUBLIKE HRVATSKE

Zagreb, 29. travanj 2021.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo regionalnoga razvoja i fondova Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predmet:** | Prijedlog uredbe o izmjenama Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem »Ulaganje za rast i radna mjesta« |

 **Prijedlog**

Na temelju članka 7. stavka 7. podstavka 1. Zakona o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014. – 2020. („Narodne novine“, broj 92/14), Vlada Republike Hrvatske je na sjednici održanoj \_\_\_\_\_ 2021. godine donijela

**U R E D B U**

**o izmjenama Uredbe** **o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem »Ulaganje za rast i radna mjesta«**

Članak 1.

U Uredbi o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem „Ulaganje za rast i radna mjesta“ („Narodne novine“, br. 107/14, 23/15, 129/15, 15/17 i 18/17-ispravak) u članku 3. stavku 1. riječi: „Središnje tijelo državne uprave“ zamjenjuju se riječju: „Ministarstvo“.

U stavku 3. riječi: „Središnje tijelo državne uprave“ zamjenjuju se riječju: „Ministarstvo“.

Članak 2.

U članku 5. stavku 1. riječi: „Središnje tijelo državne uprave“ zamjenjuju se riječju: „Ministarstvo“.

U stavku 2. riječi: „Središnje tijelo državne uprave nadležno za poslove rada i mirovinskoga sustava“ zamjenjuju se riječima: „Ministarstvo nadležno za poslove rada, mirovinskoga sustava, obitelji i socijalne politike“.

Članak 3.

Prilog – Prikaz Posredničkih tijela nadležnih za provedbu izabranih investicijskih prioriteta, po Operativnom programu, Prikaz 1 Operativni program „Konkurentnost i kohezija“ i Prikaz 2 Operativni program „Učinkoviti ljudski potencijali“, koji je sastavni dio Uredbe o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem „Ulaganje za rast i radna mjesta“ („Narodne novine“, br. 107/14, 23/15, 129/15, 15/17 i 18/17-ispravak), zamjenjuje se novim Prilogom – Prikaz Posredničkih tijela nadležnih za provedbu izabranih investicijskih prioriteta, po Operativnom programu, Prikazom 1 Operativni program „Konkurentnost i kohezija“ i Prikazom 2 Operativni program „Učinkoviti ljudski potencijali“, koji je sastavni dio ove Uredbe.

Članak 4.

Ova Uredba stupa na snagu osmoga dana od dana objave u »Narodnim novinama«.

KLASA:

URBROJ:

Zagreb,

**Predsjednik**

**mr.sc Andrej Plenković**, v.r.

PRILOG

PRIKAZ POSREDNIČKIH TIJELA NADLEŽNIH ZA PROVEDBU IZABRANIH INVESTICIJSKIH PRIORITETA, PO OPERATIVNOM PROGRAMU

|  |
| --- |
| Prikaz 1Operativni program »Konkurentnost i kohezija« |
| Prioritetna os | Izabrani investicijski prioritet | Oznaka specifičnog cilja (OSC) | Naziv specifičnog cilja | Posredničko tijelo razine 1 | Posredničko tijelo razine 2 | Posredničko tijelo integriranih teritorijalnih ulaganja |
| 1. Jačanje gospodarstva primjenom istraživanja i inovacija | Poboljšanje infrastrukture i kapaciteta za istraživanje i inovacije (I&I) s ciljem razvijanja uspješnosti I&I te promoviranje centara za kompetencije, posebno onih od europskog interesa | 1a1 | Povećana sposobnost sektora istraživanja i razvoja (IR) za obavljanje istraživanja vrhunske kvalitete i zadovoljavanje potreba gospodarstva | Ministarstvo znanosti i obrazovanja | Središnja agencija za financiranje i ugovaranje programa i projekata Europske unije |  |
| Promicanje poslovnih ulaganja u inovacijama i istraživanjima te razvoj veza i sinergija između poduzeća, IR centara i visokog obrazovanja, osobito razvoja proizvoda i usluga, tehnološko povezivanje, socijalna inovacija, ekološka inovacija, kulturna i kreativna industrija, usluge javnog servisa, zahtjevi za poticajima, umrežavanje, klasteri i otvorena inovacija kroz pametnu specijalizaciju, tehnološko jačanje i primijenjeno istraživanje, pilot linije, pred proizvodna provjera valjanosti, napredne proizvodne mogućnosti i početne proizvodnje, posebno u Ključnim tehnologijama koje potiču razvoj i inovacije i širenje tehnologija za opću namjenu | 1b1 | Novi proizvodi i usluge kao rezultat djelatnosti istraživanja, razvoja i inovacija (IRI) | Ministarstvo regionalnoga razvoja i fondova Europske unije Ministarstvo gospodarstva i održivog razvoja | Hrvatska agencija za malo gospodarstvo, inovacije i investicije |  |
| 1b2 | Jačanje djelatnosti istraživanja, razvoja i inovacija (IRI) poslovnog sektora kroz stvaranje povoljnog inovacijskog okruženja | Ministarstvo gospodarstva i održivog razvoja | Središnja agencija za financiranje i ugovaranje programa i projekata Europske unije |  |
| 2. Korištenje informacijske i komunikacijske tehnologije | Proširenje dostupnosti širokopojasnog pristupa i izgradnja mreža velikih brzina te podrška usvajanju novih tehnologija i mreža za digitalno gospodarstvo | 2a1 | Razvoj infrastrukture širokopojasne mreže sljedeće generacije u područjima bez infrastrukture širokopojasne mreže sljedeće generacije i bez dovoljno komercijalnog interesa, za maksimalno povećanje socijalne i ekonomske dobrobiti | Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije |  |
| Jačanje aplikacija informacijskih i komunikacijskih tehnologija za e–vladu, e–učenje, e–uključenost, e–kulturu i e–zdravlje | 2c1 | Povećanje korištenja IKT-a u komunikaciji između građana i javne uprave putem uspostave IKT koordinacijske strukture i softverskih rješenja | Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije |  |
| 3. Poslovna konkurentnost | Promicanje poduzetništva, posebno olakšavajući ekonomsko iskorištavanje novih ideja i poticanje stvaranja novih poduzeća, uključujući putem poslovnih inkubatora | 3a1 | Bolji pristup financiranju za male i srednje poduzetnike | Ministarstvo gospodarstva i održivog razvoja  | Hrvatska agencija za malo gospodarstvo, inovacije i investicije (osim za specifični cilj 3a1 koji se provodi putem financijskih instrumenata iz Glave IV. Uredbe (EU) br. 1303/2013)Središnja agencija za financiranje i ugovaranje programa i projekata Europske unije (za specifični cilj 3a2, u dijelu u kojem se provodi kao integrirano teritorijalno ulaganje –isključivo Središnja agencija za financiranje i ugovaranje programa i projekata Europske unije) |  |
| 3a2 | Omogućavanje povoljnog okruženja za razvoj poduzetništva | Grad središte urbanog područja u kojem se provodi integrirano teritorijalno ulaganje |
| Podupiranje kapaciteta MSP-ova za rast na regionalnom, nacionalnom i međunarodnom tržištu te angažiranost u inovacijskim procesima | 3d1 | Poboljšani razvoj i rast malih i srednjih poduzetnika na domaćim i stranim tržištima |  |
| 3d2 | Poboljšana inovativnost malih i srednjih poduzetnika |  |
| 4. Promicanje energetske učinkovitosti i obnovljivih izvora energije | Promicanje energetske učinkovitosti i korištenja obnovljivih izvora energije u poduzećima | 4b1 | Povećanje energetske učinkovitosti i korištenja OIE u proizvodnim industrijama | Ministarstvo gospodarstva i održivog razvoja | Fond za zaštitu okoliša i energetsku učinkovitost |  |
| 4b2 | Povećanje energetske učinkovitosti i korištenja OIE u privatnom uslužnom sektoru (turizam i trgovina) |
| Podupiranje energetske učinkovitosti, pametnog upravljanja energijom i korištenja OIE u javnoj infrastrukturi, uključujući javne zgrade, i u stambenom sektoru | 4c1 | Smanjenje potrošnje energije u zgradama javnog sektora | Ministarstvo prostornoga uređenja, graditeljstva i državne imovine |
| 4c2 | Smanjenje potrošnje energije u višestambenim zgradama  |
| 4c3 | Povećanje učinkovitosti sustava toplinarstva | Ministarstvo gospodarstva i održivog razvoja | Središnja agencija za financiranje i ugovaranje programa i projekata Europske unije (za specifični cilj 4c3 koji se provodi kao integrirano teritorijalno ulaganje)Fond za zaštitu okoliša i energetsku učinkovitost (za specifične ciljeve 4c4 i 4d1) | Grad središte urbanog područja u kojem se provodi integrirano teritorijalno ulaganje |
| 4c4 | Povećanje učinkovitosti sustava javne rasvjete |  |
| Razvoj i provedba pametnih sustava distribucije koji djeluju pri niskim i srednjim razinama napona | 4d1 | Pilot-projekt uvođenja naprednih mreža |
| 5. Klimatske promjene i upravljanje rizicima | Podupiranje ulaganja za prilagodbu na klimatske promjene, uključujući pristupe temeljene na ekosustavu | 5a1 | Poboljšanje praćenja, predviđanja i planiranja mjera prilagodbe klimatskim promjenama | Ministarstvo gospodarstva i održivog razvoja | Fond za zaštitu okoliša i energetsku učinkovitost |  |
| Promicanje ulaganja koja se odnose na posebne rizike, osiguranje otpornosti na katastrofe i razvoj sustava za upravljanje katastrofama | 5b1 | Jačanje sustava upravljanja katastrofama | Ministarstvo gospodarstva i održivog razvoja | Hrvatske vode |  |
| 6. Zaštita okoliša i održivost resursa | Očuvanje, zaštita, promicanje i razvoj prirodne i kulturne baštine | 6c1 | Povećanje zapošljavanja i turističkih izdataka kroz unaprjeđenje kulturne baštine | Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije | Grad središte urbanog područja u kojem se provodi integrirano teritorijalno ulaganje |
| 6c2 | Povećanje atraktivnosti, edukativnog kapaciteta i održivog upravljanja odredištima prirodne baštine |  |
| Aktivnosti kojima se poboljšava urbani okoliš, revitalizacija gradova, obnova i dekontaminacija nekadašnjeg industrijskog zemljišta (uključujući prenamijenjena područja), smanjenje zagađenja zraka i promicanje mjera za smanjenje buke | 6e1 | Poboljšanje sustava upravljanja i praćenja kvalitete zraka sukladno Uredbi 2008/50/EZ | Ministarstvo gospodarstva i održivog razvoja | Fond za zaštitu okoliša i energetsku učinkovitost |  |
| 6e2 | Obnova brownfield lokacija (bivša vojna i/ili industrijska područja) unutar ITU | Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije | Grad središte urbanog područja u kojem se provodi integrirano teritorijalno ulaganje |
| Ulaganje u sektor otpada kako bi se ispunili zahtjevi pravne stečevine Unije u području okoliša i zadovoljile potrebe koje su utvrdile države članice za ulaganjem koje nadilazi te zahtjeve | 6i1 | Smanjena količina otpada koji se odlaže na odlagališta | Ministarstvo gospodarstva i održivog razvoja | Fond za zaštitu okoliša i energetsku učinkovitost |  |
| Ulaganje u vodni sektor kako bi se ispunili zahtjevi pravne stečevine Unije u području okoliša i zadovoljile potrebe koje su utvrdile države članice za ulaganjem koje nadilazi te zahtjeve | 6ii1 | Unaprjeđenje javnog vodoopskrbnog sustava sa svrhom osiguranja kvalitete i sigurnosti usluga opskrbe pitkom vodom | Ministarstvo gospodarstva i održivog razvoja | Hrvatske vode |  |
| 6ii2 | Razvoj sustava prikupljanja i obrade otpadnih voda s ciljem doprinosa poboljšanju stanja voda |  |
| Zaštita i obnova biološke raznolikosti i tla te promicanje eko usluga, uključujući NATURA 2000 i »zelenu« infrastrukturu | 6iii1 | Poboljšano znanje o stanju bioraznolikosti kao temelja za učinkovito praćenje i upravljanje bioraznolikošću | Ministarstvo gospodarstva i održivog razvoja | Fond za zaštitu okoliša i energetsku učinkovitost |  |
| 6iii2 | Uspostava okvira za održivo upravljanje bioraznolikošću (primarno Natura 2000) |  |
| 6iii3 | Razminiranje, obnova i zaštita šuma i šumskog zemljišta u zaštićenim i Natura 2000 područjima |  |
| 7. Povezanost i mobilnost | Podupiranje multimodalnog jedinstvenog europskog prometnog prostora ulaganjem u TEN–T | 7a1 | Unaprjeđenje cestovne mreže TEN–T i pristupa cestovnoj mreži TEN–T | Ministarstvo mora, prometa i infrastrukture | Središnja agencija za financiranje i ugovaranje programa i projekata Europske unije |  |
| Poboljšavanje regionalne mobilnosti povezivanjem sekundarnih i tercijarnih čvorišta s infrastrukturom TEN–T–a, uključujući multimodalna čvorišta | 7b1 | Poboljšanje cestovne sigurnosti u dijelovima s visokom razinom mješovitog prometa |  |
| Podupiranje multimodalnog jedinstvenog europskog prometnog prostora ulaganjem u TEN–T | 7i1 | Povećanje teretnog prometa na unutarnjim vodnim putovima |  |
| Razvoj i unapređenje prometnih sustava prihvatljivih za okoliš, i prometni sustavi s niskim emisijama CO2, uključujući unutarnje plovne putove i pomorski prijevoz, luke, multimodalne veze i aerodromsku infrastrukturu, radi promicanja održive regionalne i lokalne mobilnosti | 7ii1 | Poboljšanje dostupnosti naseljenih otoka za njihove stanovnike |  |
| 7ii2 | Povećanje broja putnika u javnom prijevozu | Grad središte urbanog područja u kojem se provodi integrirano teritorijalno ulaganje |
| 7ii3 | Poboljšanje dostupnosti Dubrovnika i otoka zrakom |  |
| Razvoj i obnova sveobuhvatnih, visokokvalitetnih i interoperabilnih željezničkih sustava te promicanje mjera za smanjenje buke | 7iii1 | Povećanje uporabe i važnosti željezničke mreže |  |
| 8. Socijalno uključivanje i zdravlje | Ulaganje u zdravstvenu i socijalnu infrastrukturu što pridonosi nacionalnom, regionalnom i lokalnom razvoju, smanjujući nejednakosti u smislu zdravstvenog statusa, promičući socijalnu uključenost, kulturne i rekreativne usluge te prelazak s institucijske skrbi na skrb u zajednici | 9a1 | Poboljšanje pristupa primarnoj i hitnoj zdravstvenoj zaštiti, s fokusom na udaljena i deprivirana područja | Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije |  |
| 9a2 | Poboljšanje učinkovitosti i dostupnosti bolničkog liječenja |  |
| 9a3 | Promicanje socijalne uključenosti i smanjenje nejednakosti kroz poboljšani pristup socijalnim uslugama te prelazak s institucionalne skrbi na skrb u zajednici putem poboljšane socijalne infrastrukture |  |
| 9a4 | Provedba pilot aktivnosti koje imaju za cilj promociju socijalne uključenosti i smanjenje siromaštva ratnih veterana i civilnih žrtava Domovinskog rata |  |
| 9a5 | Jačanje kapaciteta sustava za borbu protiv COVID-19 u Republici Hrvatskoj |  |
| Pružanje podrške fizičkoj, gospodarskoj i socijalnoj obnovi ugroženih zajednica u urbanim i ruralnim područjima | 9b1 | Održiva fizička, socijalna i gospodarska regeneracija pet depriviranih pilot područja s ciljem smanjenja socijalnih nejednakosti, isključenosti i siromaštva |  |
| 9. Obrazovanje, vještine i cjeloživotno učenje | Ulaganje u obrazovanje, vještine i cjeloživotno učenje kroz razvoj infrastrukture za obrazovanje i osposobljavanje | 10a1 | Razvoj digitalno zrelih škola koje su spremne za korištenje potencijala informacijsko komunikacijske tehnologije u obrazovanju i razvoju vještina za 21. stoljeća, potrebnih na tržištu rada | Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije |  |
| 10a2 | Modernizacija, unaprjeđenje i povećanje infrastrukture studentskog smještaja u visokom obrazovanju s ciljem poboljšanja pristupa visokom obrazovanju te završetak studija za studente u nepovoljnom položaju |  |
| 10a3 | Povećanje relevantnosti strukovnog obrazovanja kroz poboljšanje uvjeta za stjecanje praktičnih vještina u ciljanim sektorima srednjeg strukovnog obrazovanja s ciljem postizanja veće zapošljivosti učenika srednjeg strukovnog obrazovanja |  |
| 10. Tehnička pomoć | Nije primjenjivo | TA1 | Osiguravanje odgovarajućih i učinkovitih ljudskih resursa za provedbu operativnih programa | Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije |  |
| TA2 | Podrška učinkovitoj provedbi, praćenju i evaluaciji programa |  |
| TA3 | Podrška informiranju javnosti i podizanju kapaciteta potencijalnih korisnika za pripremu projekata i njihovu provedbu |  |
| 11. Jačanje oporavka od krize u kontekstu pandemije COVID-19 i priprema za zeleni, digitalni i otporni oporavak gospodarstva  |  |  |  | Ministarstvo gospodarstva i održivog razvoja | Hrvatska agencija za malo gospodarstvo, inovacije i investicije |  |
| 12. Sanacija šteta od potresa |  |  |  | Ministarstvo regionalnoga razvoja i fondova Europske unije | Središnja agencija za financiranje i ugovaranje programa i projekata Europske unije |  |
| Prikaz 2Operativni program »Učinkoviti ljudski potencijali« |
| Prioritetna os | Izabrani investicijski prioritet | Oznaka specifičnog cilja (OSC) | Naziv specifičnog cilja | Posredničko tijelo razine 1 | Posredničko tijelo razine 2 |
| 1. Visoka zapošljivost i mobilnost radne snage | Pristup zapošljavanju za osobe koje traže posao i neaktivne osobe, uključujući one koji su dugotrajno nezaposleni i one koji su daleko od tržišta rada, kao i provedbom lokalnih inicijativa za zapošljavanje i potpore za mobilnost radne snage | 8.i.1 | Povećanje zapošljavanja nezaposlenih osoba, posebice dugotrajno nezaposlenih i osoba čije vještine ne odgovaraju potrebama tržišta rada | Ministarstvo rada, mirovinskoga sustava, obitelji i socijalne politike | Hrvatski zavod za zapošljavanje |
| 8.i.2 | Povećanje održivog samozapošljavanja nezaposlenih osoba, posebice žena |
| 8.i.3 | Očuvanje radnih mjesta, zadržavanje u zaposlenju radnika koji su proglašeni viškom te jačanje brzog ponovnog zapošljavanja osoba koje su postale nezaposlene nakon što su proglašene viškom |
| Održiva integracija mladih na tržište rada (ESF), posebno onih koji nisu zaposleni, ne obrazuju se niti osposobljavaju, uključujući mlade koji su izloženi riziku od socijalne isključenosti i mlade iz marginaliziranih zajednica, uključujući provedbom Garancije za mlade | 8.ii.1 (ESF) | Povećanje zapošljavanja i integracije dugotrajno nezaposlenih iz NEET skupine na tržište rada i za sve iz NEET skupine od 2019. godine | Ministarstvo rada, mirovinskoga sustava, obitelji i socijalne politike | Hrvatski zavod za zapošljavanje (i za specifični cilj 8.ii.1 (ESF), u dijelu koji se provodi kao integrirano teritorijalno ulaganje)  |
| Održiva integracija mladih na tržište rada (Inicijativa za zapošljavanje mladih IZM-YEI), posebno onih koji nisu zaposleni, ne obrazuju se niti osposobljavaju, uključujući mlade koji su izloženi riziku od socijalne isključenosti i mlade iz marginaliziranih zajednica, uključujući provedbom Garancije za mlade | 8.ii.1 (YEI) | Povećanje zapošljavanja i brze integracije NEET skupine kroz Inicijativu za zapošljavanje mladih na tržište rada | Ministarstvo rada, mirovinskoga sustava, obitelji i socijalne politikeMinistarstvo znanosti i obrazovanja | Hrvatski zavod za zapošljavanjeAgencija za strukovno obrazovanje i obrazovanje odraslih |
| Modernizacija ustanova tržišta rada kao što su javne i privatne službe za zapošljavanje te bolja usklađenost s potrebama tržišta rada, uključujući putem djelovanja koja povećavaju transnacionalnu mobilnost radne snage, kao i putem programa mobilnosti, te bolja suradnja institucija i relevantnih dionika | 8.vii.1 | Jačanje kapaciteta lokalnih partnerstava za zapošljavanje i povećanje zaposlenosti najranjivijih skupina na lokalnim tržištima rada | Ministarstvo rada, mirovinskoga sustava, obitelji i socijalne politike | Hrvatski zavod za zapošljavanje |
| 8.vii.2 | Povećanje dostupnosti i kvalitete javno dostupnih informacija i usluga na tržištu rada, uključujući mjere APZ-a |
| 2. Socijalno uključivanje | Aktivna uključenost, uključujući s ciljem promicanja jednakih mogućnosti te aktivnog sudjelovanja i poboljšanja zapošljivosti | 9.i.1 | Borba protiv siromaštva i socijalne isključenosti kroz promociju integracije na tržište rada i socijalne integracije ranjivih skupina, i borba protiv svih oblika diskriminacije | Ministarstvo rada, mirovinskoga sustava, obitelji i socijalne politikeMinistarstvo kulture i medija | Hrvatski zavod za zapošljavanje (i za specifični cilj 9.i.1, u dijelu koji se provodi kao integrirano teritorijalno ulaganje)Nacionalna zaklada za razvoj civilnoga društva |
| 9.i.2 | Jačanje aktivnog uključivanja kroz implementaciju integriranih projekata za obnovu 5 nerazvijenih pilot područja. | Ministarstvo rada, mirovinskoga sustava, obitelji i socijalne politike | Hrvatski zavod za zapošljavanje |
| Poboljšanje pristupa pristupačnim, održivim i visokokvalitetnim uslugama, uključujući usluge zdravstvene skrbi i socijalne usluge od općeg interesa | 9.iv.1 | Održivo poboljšanje pristupa zdravstvenoj skrbi u nerazvijenim područjima i za ranjive skupine te promocija zdravlja | Ministarstvo zdravstva | Hrvatski zavod za zapošljavanje |
| 9.iv.2 | Poboljšanje pristupa visokokvalitetnim socijalnim uslugama, uključujući podršku procesu deinstitucionalizacije | Ministarstvo rada, mirovinskoga sustava, obitelji i socijalne politike Ministarstvo turizma i sporta | Hrvatski zavod za zapošljavanje (i za specifični cilj 9.iv.2, u dijelu koji se provodi kao integrirano teritorijalno ulaganje)Nacionalna zaklada za razvoj civilnoga društva |
| Promicanje društvenog poduzetništva i strukovne integracije u društvenim poduzećima te društvene ekonomije i ekonomije solidarnosti radi olakšavanja pristupa zapošljavanju | 9.v.1 | Povećanje broja i održivosti društvenih poduzeća i njihovih zaposlenika | Ministarstvo rada, mirovinskoga sustava, obitelji i socijalne politike | Hrvatski zavod za zapošljavanjeNacionalna zaklada za razvoj civilnoga društva |
| 3. Obrazovanje i cjeloživotno učenje | Poboljšanje kvalitete i učinkovitosti tercijarnog i ekvivalentnog obrazovanja te pristupa njemu radi povećanja sudjelovanja u njemu i njegova stjecanja, posebno za skupine u nepovoljnom položaju | 10.ii.1 | Poboljšanje kvalitete, relevantnosti i učinkovitosti visokog obrazovanja | Ministarstvo znanosti i obrazovanjaMinistarstvo rada, mirovinskoga sustava, obitelji i socijalne politike (za specifični cilj 10.iii.3, u dijelu koji se provodi kao integrirano teritorijalno ulaganje) | Agencija za strukovno obrazovanje i obrazovanje odraslih (i za specifične ciljeve 10.iii.3 i 10.iv.1, u dijelu koji se provodi kao integrirano teritorijalno ulaganje) |
| 10.ii.2 | Povećanje stope stečenog visokog obrazovanja |
| 10.ii.3 | Poboljšanje uvjeta rada za hrvatske istraživače |
| Povećanje jednakog pristupa cjeloživotnom učenju za sve dobne skupine u formalnom, neformalnom i informalnom okruženju, unapređenje znanja, vještina i kompetencija radne snage, promicanje fleksibilnih načina učenja, između ostalog profesionalnim savjetovanjem i potvrđivanjem stečenih kompetencija | 10.iii.1 | Omogućavanje boljeg pristupa obrazovanju učenicima u nepovoljnom položaju u pred-tercijarnom obrazovanju |
| 10.iii.2 | Promicanje pristupa cjeloživotnom učenju kroz unapređivanje ključnih kompetencija studenata, te primjenu informacijskih i komunikacijskih tehnologija u poučavanju i učenju |
| 10.iii.3 | Poboljšanje obrazovnog sustava za odrasle i unapređenje vještina i kompetencija odraslih polaznika |
| Poboljšanje značaja obrazovnih sustava i sustava osposobljavanja za tržište rada, olakšavanje prijelaza iz škole na posao, jačanje sustava strukovnog obrazovanja i osposobljavanja te njihove kvalitete, između ostalog mehanizmima za predviđanje vještina, prilagodbom nastavnih planova i programa te uvođenjem i razvojem sustava učenja koji se temelje na radu, uključujući dualne sustave učenja i programe naukovanja | 10.iv.1 | Modernizacija ponude strukovnog obrazovanja te podizanje njegove kvalitete radi povećanja zapošljivosti učenika kao i mogućnosti za daljnje obrazovanje | Ministarstvo znanosti i obrazovanjaMinistarstvo rada, mirovinskoga sustava, obitelji i socijalne politike (za specifični cilj 10.iv.1, u dijelu koji se provodi kao integrirano teritorijalno ulaganje)Ministarstvo turizma i sporta |
| 4. Dobro upravljanje | Ulaganje u institucionalne kapacitete te u učinkovitost javnih uprava i javnih usluga na nacionalnoj, regionalnoj i lokalnoj razini s ciljem reformiranja, boljeg uređivanja i dobrog upravljanja | 11.i.1 | Povećanje djelotvornosti i kapaciteta u javnoj upravi kroz poboljšanje pružanja usluga i upravljanja ljudskim potencijalima | Ministarstvo rada, mirovinskoga sustava, obitelji i socijalne politike | Hrvatski zavod za zapošljavanje |
| 11.i.2 | Unapređenje kapaciteta i funkcioniranja pravosuđa kroz poboljšanje upravljanja i kompetencija |
| Izgradnja kapaciteta za sve dionike koji osiguravaju obrazovanje, cjeloživotno obrazovanje, osposobljavanje te zapošljavanje i socijalne politike, uključujući uz pomoć sektorskih i teritorijalnih paktova radi omogućavanja reformi na nacionalnoj, regionalnoj i lokalnoj razini | 11.ii.1 | Razvoj kapaciteta organizacija civilnog društva, osobito udruga i socijalnih partnera, te jačanje civilnog i socijalnog dijaloga radi boljeg upravljanja | Ministarstvo rada, mirovinskoga sustava, obitelji i socijalne politikeUred za udruge Ministarstvo kulture i medija | Hrvatski zavod za zapošljavanjeNacionalna zaklada za razvoj civilnoga društva |
| 5. Tehnička pomoć | Nije primjenjivo | 1. | Osiguranje učinkovite pripreme, upravljanja, provedbe, praćenja, vrednovanja i kontrole Operativnog programa | Ministarstvo rada, mirovinskoga sustava, obitelji i socijalne politike | Hrvatski zavod za zapošljavanje |
| 2. | Podrška potencijalnim korisnicima i regionalnim dionicima u uspješnom prijavljivanju i provedbi ESF projekata jačanjem njihovih kapaciteta i razvijanjem kvalitetne zalihe budućih projekata |
| 3. | Podrška komunikacijskim aktivnostima u svrhu djelotvorne provedbe Komunikacijske strategije i osiguranje kvalitetnog informiranja potencijalnih korisnika i voditelja projekata o mogućnostima i uvjetima financiranja u okviru Operativnog programa |
| 6. Ublažavanje posljedica krize u kontekstu pandemije bolesti COVID -19 |  |  |  | Ministarstvo rada, mirovinskoga sustava, obitelji i socijalne politike | Hrvatski zavod za zapošljavanje |

**Obrazloženje**

Zakon o ustrojstvu i djelokrugu tijela državne uprave („Narodne novine“, br. 85/20) stupio je na snagu 23. srpnja 2020. te je danom stupanja na snagu navedenog Zakona došlo do promjena ustrojstva tijela državne uprave koje su relevantne za Operativni program „Konkurentnost i kohezija 2014.-2020.“ (dalje u tekstu: OPKK) i za Operativni program „Učinkoviti ljudski potencijali 2014.-2020.“ (dalje u tekstu: OPULJP).

Sukladno navedenom Zakonu, Ministarstvo zaštite okoliša i energetike nastavilo je s radom kao Ministarstvo gospodarstva i održivog razvoja; prestalo je s radom Ministarstvo gospodarstva, poduzetništva i obrta, a poslove iz njegova djelokruga preuzelo je Ministarstvo gospodarstva i održivog razvoja; Ministarstvo graditeljstva i prostornoga uređenja nastavilo je s radom kao Ministarstvo prostornoga uređenja, graditeljstva i državne imovine; Ministarstvo rada i mirovinskoga sustava nastavilo je s radom kao Ministarstvo rada, mirovinskoga sustava, obitelji i socijalne politike (prestalo je s radom Ministarstvo za demografiju, obitelj, mlade i socijalnu politiku, a poslove iz njegova djelokruga koji se odnose na područje socijalne politike i obitelji preuzelo je Ministarstvo rada, mirovinskoga sustava, obitelji i socijalne politike, a poslove koji se odnose na područje demografije i mladih preuzeo je Središnji državni ured za demografiju i mlade); Ministarstvo kulture nastavilo je s radom kao Ministarstvo kulture i medija; Ministarstvo turizma nastavilo je s radom kao Ministarstvo turizma i sporta.

U Uredbi o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem „Ulaganje za rast i radna mjesta“ („Narodne novine“, br. 107/14, 23/15, 129/15, 15/17 i 18/17 - ispravak, u daljnjem tekstu: Uredba) potrebno je stoga uskladiti nazive posredničkih tijela razine 1 čiji su se nazivi i ustrojstvo mijenjali spomenutim Zakonom. Također, koristi se prilika terminološki (usklađenjem izričaja) uskladiti određene dijelove predmetne Uredbe sa Zakonom o sustavu državne uprave („Narodne novine“, br. 66/19).

Nadalje, Europski parlament je 2020. godine odobrio ključne mjere potpore Europske unije za borbu protiv pandemije COVID-19 u okviru „Investicijske inicijative kao odgovor na koronavirus - Corona Response Investment Initiative” (CRII) te je u skladu s odredbama iste Inicijative Republika Hrvatska izmjenama OPKK uvela nove mjere s ciljem sprječavanja širenja virusa i ublažavanja njegovih učinaka te sprječavanja naprezanja javne zdravstvene zaštite uz jačanje prilagodljivosti zdravstvenog sustava. Navedenim izmjenama OPKK, uvode se mjere zaštite zdravlja i jačanja nadzora nad širenjem bolesti COVID-19 u okviru novog Specifičnog cilja 9a5 Jačanje kapaciteta sustava za borbu protiv COVID-19 u Republici Hrvatskoj Investicijskog prioriteta 9a Ulaganje u zdravstvenu i socijalnu infrastrukturu što pridonosi nacionalnom, regionalnom i lokalnom razvoju, smanjujući nejednakosti u smislu zdravstvenog statusa, promičući socijalnu uključenost, kulturne i rekreativne usluge te prelazak s institucionalne skrbi na skrb u zajednici Prioritetne osi 8 Socijalno uključivanje i zdravlje. Sukladno navedenom, ovim Prijedlogom uredbe se utvrđuju nadležna posrednička tijela za provedbu spomenutog Investicijskog prioriteta za novi Specifični cilj 9a5 Jačanje kapaciteta sustava za borbu protiv COVID-19 u Republici Hrvatskoj.

Ujedno, u Prilogu „Prikaz posredničkih tijela nadležnih za provedbu izabranih investicijskih prioriteta, po operativnom programu“, u tablici pod podnaslovom „Prikaz 1, Operativni program »Konkurentnost i kohezija“ dodana je nova prioritetna os 11 „Jačanje oporavka od krize u kontekstu pandemije COVID-19 i priprema za zeleni, digitalni i otporni oporavak“ te su utvrđena nadležna posrednička tijela za provedbu navedene osi. Radi se o prioritetnoj osi u okviru novog tematskog cilja “Sanacija krize u kontekstu pandemije COVID-19 i njezinih socijalnih posljedica te priprema zelenog, digitalnog i otpornog oporavka gospodarstva“ u skladu s Uredbom (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 od 11. srpnja 2006. (SL L 347, 20. 12. 2013., u daljnjem tekstu: Uredba (EU) br. 1303/2013) u pogledu dodatnih sredstava i provedbenih mehanizama radi pružanja pomoći u sanaciji krize u kontekstu pandemije bolesti COVID-19 i njezinih socijalnih posljedica te u pripremi zelenog, digitalnog i otpornog oporavka gospodarstva (REACT-EU). Riječ je o paketu pomoći za oporavak za koheziju i europska područja kojim će se pomoći uklanjanju socijalne i gospodarske štete prouzročene pandemijom bolesti COVID-19 te za pripremu zelenog, digitalnog i otpornog oporavka. Inicijativom REACT-EU nastoji se mobilizirati dodatna sredstva u razdoblju 1. veljače 2020. – 31. prosinca 2023. te povećati fleksibilnost potrošnje u okviru kohezijske politike. Predlaže se utvrditi novu prioritetnu os 11, koja će biti utvrđena i u OPKK, a uvažavajući okolnost da je navedeno moguće i u ovom trenutku, budući da nije uvjetovano stupanjem na snagu izmjena OPKK, kako bi se na ovaj način obuhvatile sve izmjene za koje je poznato da će se provesti i kroz Uredbu.

Za navedenu prioritetu os nadležna će biti tijela kako je predloženo, dok će se specifični ciljevi utvrditi u samom programu. Navedeno se odnosi i na novu prioritetnu os 12.

Naime, u Prilogu „Prikaz posredničkih tijela nadležnih za provedbu izabranih investicijskih prioriteta, po operativnom programu“, u Prikazu 1 Operativni program »Konkurentnost i kohezija“, dodana je nova prioritetna os 12 „Sanacija šteta od potresa“ . Navedena prioritetna os se uvodi na temelju Uredbe (EU) br. 1303/2013, u pogledu posebnih mjera za pružanje dodatne potpore državama članicama pogođenima prirodnim katastrofama te će postati dijelom navedenog Operativnog programa, a što je moguće i prije stupanja na snagu izmjena OPKK.

Nadalje, naziv specifičnog cilja 4c2 je ažuriran u skladu s izmjenama OPKK iz srpnja i rujna 2020. na način da se naziv specifičnog cilja „Smanjenje potrošnje energije u stambenim zgradama (u višestambenim zgradama i obiteljskim kućama)“ mijenja i glasi „Smanjenje potrošnje energije u višestambenim zgradama“. U kontekstu izmjena OPKK iz prosinca 2020. godine Ministarstvo regionalnoga razvoja i fondova Europske unije dodano je kao Posredničko tijelo razine 1 u okviru Specifičnog cilja 1b1 Novi proizvodi i usluge kao rezultat djelatnosti istraživanja, razvoja i inovacija (IRI).

Također, temeljem propisanog postupanja u okviru Sustava provedbe mehanizma Integrirana teritorijalna ulaganja u Republici Hrvatskoj, Ministarstvo rada, mirovinskoga sustava, obitelji i socijalne politike kao Upravljačko tijelo za OPULJP nadležno je za pripremu i provedbu operacija/projekata u okviru pet specifičnih ciljeva unutar navedenog Operativnog programa koji se provode u sklopu mehanizma Integriranog teritorijalnog ulaganja (dalje u tekstu: ITU mehanizam). U odnosu na specifične ciljeve koji se provode kao integrirana teritorijalna ulaganja Upravljačko tijelo, između ostalog, izrađuje upute za prijavitelje te objavljuje pozive na dodjelu bespovratnih sredstava. Kako poslove Posredničkog tijela razine 1 Upravljačko tijelo nije delegiralo drugim Posredničkim tijelima razine 1 u sustavu upravljanja i kontrole Europskim socijalnim fondom, time je Ministarstvo rada, mirovinskoga sustava, obitelji i socijalne politike, Upravljačko tijelo nadležno za provedbu ITU mehanizma u okviru OPULJP, te je isto regulirano Prijedlogom uredbe na način kako je predloženo u okviru Priloga – Prikaz Posredničkih tijela nadležnih za provedbu izabranih investicijskih prioriteta, po Operativnom programu, Prikaz 1 Operativni program „Konkurentnost i kohezija“ i Prikaz 2 Operativni program“ »Učinkoviti ljudski potencijali“ i to u Prikazu 2.

Naposljetku, u Prilogu „Prikaz posredničkih tijela nadležnih za provedbu izabranih investicijskih prioriteta, po operativnom programu“, u Prikazu 2 Operativni program „Učinkoviti ljudski potencijali“ izvršena je izmjena u okviru Prioritetne osi 1 na način da su kod specifičnog cilja 8.ii.1 (ESF) u stupcu Posredničko tijelo razine 2, iza riječi „Hrvatski zavod za zapošljavanje“ dodane riječi: „i za specifični cilj 8.ii.1 (ESF), u dijelu koji se provodi kao integrirano teritorijalno ulaganje“ dok su kod specifičnog cilja 8.ii.1 (YEI) - u stupcu Posredničko tijelo razine 2, iza riječi „Hrvatski zavod za zapošljavanje“ izbrisane riječi: „i za specifični cilj 8.ii.1 (ESF), u dijelu koji se provodi kao integrirano teritorijalno ulaganje.

U Prilogu „Prikaz posredničkih tijela nadležnih za provedbu izabranih investicijskih prioriteta, po operativnom programu“, u Prikazu 2 Operativni program „Učinkoviti ljudski potencijali“ dodana je nova prioritetna os 6.: „Ublažavanje posljedica krize u kontekstu pandemije bolesti COVID-19“, gdje je kao Posredničko tijelo razine 1 određeno Ministarstvo rada, mirovinskoga sustava, obitelji i socijalne politike, a Posredničko tijelo razine 2 Hrvatski zavod za zapošljavanje, dok će se investicijski prioritet i specifični cilj utvrditi u samom programu. Radi se o prioritetnoj osi u okviru novog tematskog cilja “Ublažavanje posljedica krize uzrokovane pandemijom bolesti COVID-19 te priprema zelenog, digitalnog i otpornog oporavka gospodarstva" u skladu s Uredbom (EU) br. 1303/2013. Riječ je o dodatnim financijskim sredstvima državama članicama u dijelu pružanja pomoći u sanaciji krize u kontekstu pandemije bolesti COVID-19 i njezinih socijalnih posljedica te u pripremi zelenog, digitalnog i otpornog oporavka gospodarstva (REACT-EU) za razdoblje od 1. veljače 2020. do 31. prosinca 2023. Predložena izmjena tehničkog je karaktera, obzirom da se radi o utvrđivanju novog prioriteta koji proizlazi iz izmjena Operativnog programa koji se očekuje u narednom razdoblju, kao i nadležnosti za novi prioritet već postojećih posredničkih tijela odgovornih za provedbu OPULJP.